සංක්‍රාන්තිය: පාසලට ධනාත්මක ආරම්භයක්

සංක්‍රාන්ති ඉගෙනුම් හා සංවර්ධන ප්‍රකාශය සම්පූර්ණ කිරීමට පවුල්වලට උපකාර වන මාර්ගෝපදේශ

## පාසලට ධනාත්මක ආරම්භයක් අවශ්‍ය වන්නේ ඇයි?

පාසලට ධනාත්මක ආරම්භයක් ලබා දීමෙන් ඔබේ දරුවාට වඩා හොඳ ඉගෙනීම සහ යහපැවැත්මේ ප්‍රතිඵල ලැබෙයි. එය:

* ඔවුන්ගේ ඉගෙනීමට හා සංවර්ධනයට බාධා වීම් වළක්වයි
* ඔබේ දරුවාට ආරක්ෂිත, විශ්වසනීය සහ සම්බන්ධිත බව හැඟීමට උදවු කරයි
* ඔරොත්තු දීමේ හැකියාව වර්ධනය කරයි.

## සංක්‍රාන්ති ඉගෙනුම් හා සංවර්ධන ප්‍රකාශය යනු කුමක්ද?

සෑම දරුවෙකුම සඳහා මුල් ළමාවිය සේවයක සිට පාසලට යන විට සංක්‍රාන්ති ඉගෙනුම් හා සංවර්ධන ප්‍රකාශයක් (සංක්‍රාන්ති ප්‍රකාශය ලෙස හැඳින්වේ) ලියා ඇත. සංක්‍රාන්ති ප්‍රකාශය සේවා, පාසල් සහ පවුල් අතර තොරතුරු හුවමාරු කර ගැනීම පහසු කරයි.

ඔබේ දරුවාගේ සංක්‍රාන්ති ප්‍රකාශයේ අඩංගු වන්නේ:

* ඔබේ දරුවාගේ නම, උපන් දිනය සහ ඡායාරූපයක්
* ඔබේ නම සහ සම්බන්ධතා තොරතුරු
* මුල් ළමාවිය සේවයේ නම සහ සම්බන්ධතා තොරතුරු සහ ඔබේ දරුවාට සහය දෙන වෙනත් මුල් ළමාවිය වෘත්තිකයන්.
* ඔබේ දරුවාගේ රුචිකත්ව, කුසලතා සහ හැකියා ගැන තොරතුරු
* ඔබේ දරුවාගේ ඉගෙනීම පහසු වීම සඳහා ඉගැන්වීම් ක්‍රමවේද.

මෙම තොරතුරු ඔබේ දරුවාගේ පාසලට සහ පෙර ගුරුවරයාට ඔබේ දරුවා දැන ගැනීමට සහ ඔවුන්ගේ ඉගෙනුම් සැලසුම් කිරීමට උපකාරී වේ. ඔබේ දරුවා පාසල ආරම්භ කරන විට ඉගෙනීම තේරුම් ගැනීමට, සහය දීමට සහ සාකච්ඡා කිරීමට සංක්‍රාන්ති ප්‍රකාශය ඔබට උදවු කරයි.

ඔබේ දරුවා පාසල් කාලයෙන් පිටත රැක බලා ගැනීමට (OSHC) යන්නේ නම්, සංක්‍රාන්ති ප්‍රකාශය OSHC සේවාවට ද දෙනු ලැබේ.

ඔබේ දරුවාගේ සංක්‍රාන්ති ප්‍රකාශය සහය වන්නේ:

* ඔබේ දරුවාගේ රුචිකත්ව සම්බන්ධව සැලසුම් කිරීමට
* ඔබේ දරුවාට මුල් ළමාවිය සේවයෙන් පාසලට මාරුවීමට සහය වීමට.

## සංක්‍රාන්ති ප්‍රකාශයට ඔබේ ආදාන

ඔබට ඔබේ දරුවන්ගේ සංක්‍රාන්ති ප්‍රකාශවලට අදහස් දැක්වීමෙන් ඔබේ දරුවාට ධනාත්මක පාසල් ආරම්භයක් ලබා ගැනීමට සහය විය හැකිය.

සංක්‍රාන්ති ප්‍රකාශයේ විවිධ පුද්ගලයින්ට පිරවීමට කොටස් ඇත:

**1 සහ 1.1 කොටස්** ඔබේ දරුවාගේ මුල් ළමාවිය ගුරුවරයා විසින් පුරවනු ලැබිය යුතුය.

**1.2 කොටස** ඔබේ දරුවාගේ මුල් ළමාවිය ගුරුවරයා විසින් ඔබේ දරුවාට වර්ධන ප්‍රමාදයක් හෝ ආබාධයක් තිබේනම් පුරවනු ලැබිය යුතුය. ඔබේ දරුවාට සහය වූ වෙනත් මුල් ළමාවිය වෘත්තීකයන් ද මෙයට සහය විය හැක.

**2 කොටස: ළමයා** ඔබ හෝ මුල් ළමාවිය අධ්‍යාපන ගුරුවරයින් වැනි හුරුපුරුදු වැඩිහිටියෙකුගේ උදවුවෙන් ඔබේ දරුවා විසින්ම සම්පූර්ණ කරනු ලැබේ.

***3 කොටස*: පවුල** ඔබට පිරවීමට ඇත. එය මේවා ගැන ඔබේ වැදගත් අදහස් අසයි:

* ඔබේ දරුවාගේ රුචිකම්
* පාසැලේදී ඔබේ දරුවා සඳහා ඔබගේ බලාපොරොත්තු, පැතුම් සහ ඉලක්ක.

මෙම තොරතුරු ඔබේ දරුවාගේ ගුරුවරයාට (සහ ඔවුන්ගේ OSHC අධ්‍යාපකයෙක් සිටියි නම් ඒ අයට) ඔබ හා ඔබේ දරුවා සමග සන්නිවේදන කිරීමටත් ඔබේ දරුවාගේ ඉගෙනීම සහ වර්ධනය කෙරෙහි සහය වීමටත් උදවු කළ හැක.

## මීළඟට සිදුවන්නේ කුමක්ද?

ඔබ විසින් සම්පූර්ණ කරන ලද 3 වන කොටස (සහ 2 වන කොටස, ඔබ එය ඔබේ දරුවාට උදව් කළේ නම්) ඔබේ දරුවාගේ මුල් ළමාවිය ගුරුවරයා වෙත ආපසු යවන්න.

ඔවුන් සංක්‍රාන්ති ප්‍රකාශයේ සියලු කොටස් එකතු කර පිටපතක් පහත අයට ලබා දෙන්නේ:

* ඔබට
* ඔබේ දරුවාගේ පාසලට
* ඔබේ දරුවාගේ OSHC සේවාවක් තිබේ නම් එයට.

ඔබ තවම පාසලක් තෝරාගෙන නැති නම්, ඔබට සංක්‍රාන්ති ප්‍රකාශයේ දෙවන පිටපතක් දෙනු ලැබේ. ඔබට මෙම පිටපත පාසලට ඔබේ දරුවා ඇතුළු කිරීමේදී ලබා දිය හැකිය.

ඔබ 3 වන කොටස ආපසු ලබා නොදුනහොත්, මුල් ළමාවිය ගුරුවරයා විසින් සම්පූර්ණ කරන ලද සංක්‍රාන්ති ප්‍රකාශයේ ඉතිරි කොටස ඔබත්, ඔබේ දරුවාගේ පාසලත්, ඔබේ දරුවාගේ OSHC සේවාවත් ඔවුන් සමග බෙදා ගනී.

සංක්‍රාන්ති ප්‍රකාශයේ තොරතුරු බෙදාගැනීම ළමයින්ට සාර්ථකව පාසලට මාරු වීමට උපකාරී වේ. කෙසේ වෙතත්, සංක්‍රාන්ති ප්‍රකාශය ඔබේ දරුවාගේ පාසල සමග බෙදා ගැනීමට ඔබට අවශ්‍ය නැතිනම්, ඔබේ දරුවාගේ මුල් ළමාවිය ගුරුවරයා සමග කථා කරන්න.

සමහර විට වික්ටෝරියානු අධ්‍යාපනය සහ සත්කාර වෘත්තිකයන්ට දරුවෙකුගේ යහපැවැත්ම හෝ ආරක්ෂාව ප්‍රවර්ධනය කිරීම සඳහා තොරතුරු බෙදා ගත යුතු වේ. ඔබේ මුල් ළමාවිය අධ්‍යාපන සේවාව මගින් ඔබේ දරුවා සහ පවුලේ අයගේ රැකවරණය, වෙනස් කොට සැලකීම, වෘත්තීය සෞඛ්‍යය හා ආරක්ෂාව සහ දරුවන්ගේ යහපැවැත්ම සහ ආරක්ෂණ බැඳීම් ඉටු කිරීමට අවශ්‍ය අවස්ථාවල තොරතුරු බෙදා ගත හැකිය. වැඩි විස්තර සඳහා, <https://www.vic.gov.au/information-sharing-schemes-and-the-maram-framework> වෙත යොමු වන්න.

# වැඩිදුර තොරතුරු සඳහා

[www.education.vic.gov.au/transitiontoschool](http://www.education.vic.gov.au/transitiontoschool) වෙත යොමු වන්න

මෙම ලේඛනය විවිධ භාෂාවලින් [www.education.vic.gov.au/transitiontoschool](http://www.education.vic.gov.au/transitiontoschool) හරහා ලබා ගත හැකිය.